钦定古今图书集成/明伦汇编/氏族典/第498卷 > 《苏州府志》 > 富绍庭
## 钦定古今图书集成/明伦汇编/氏族典/第498卷 > 《苏州府志》 > 富绍庭

按《宋史富弼传》：“弼子绍庭，字德先，历宗正丞。建中靖
国初，除提举河北西路常平，擢祠部员外郎，出知宿
州，卒。”

===富直柔===按《宋史富直柔传》：“直柔，字季申，宰相弼之孙也，有才
名。靖康初，进士出身，除秘书省正字。建炎二年，授著
作佐郎，寻除礼部员外郎，历除签书枢密院事。孝宗
立，除同知枢密院事。侍御史沈与求论直柔附会辛
道宗、永宗兄弟得进，并论其所荐右司谏韩璜。先是，
直柔尝短吕颐浩于上前，颐浩与秦桧皆忌之，由是”
二人俱罢。直柔以本官提举洞霄宫。六年，丁所生母
忧，起知衢州。以失入死罪，落职奉祠，寻复端明殿学
士。徜徉山泽，放意吟咏，以寿终。